C 177/78
EL
Επίσημη Εφημερίδα της Ευρωπαϊκής Ένωσης
17.5.2023
Τετάρτη 14 Δεκεμβρίου 2022
P9_TA(2022)0444
Εφαρμογή του νέου ευρωπαϊκού θεματολογίου για τον πολιτισμό και της στρατηγικής της ΕΕ για διεθνείς πολιτιστικές σχέσεις Ψήφισμα του Ευρωπαϊκού Κοινοβουλίου της 14ης Δεκεμβρίου 2022 σχετικά με την εφαρμογή του νέου ευρωπαϊκού θεματολογίου για τον πολιτισμό και της στρατηγικής της ΕΕ για διεθνείς πολιτιστικές σχέσεις (2022/2047(INI)) (2023/C 177/09)
Το Ευρωπαϊκό Κοινοβούλιο, — έχοντας υπόψη την Ατζέντα του 2030 για τη Βιώσιμη Ανάπτυξη και τους στόχους βιώσιμης ανάπτυξης (ΣΒΑ) του ΟΗΕ, ιδίως τον ΣΒΑ 17 για την αναζωογόνηση της παγκόσμιας εταιρικής σχέσης για την αειφόρο ανάπτυξη, — έχοντας υπόψη την τελική διακήρυξη που εγκρίθηκε από την Παγκόσμια Διάσκεψη της UNESCO για τις Πολιτιστικές Πολιτικές και τη Βιώσιμη Ανάπτυξη — MONDIACULT 2022, η οποία έλαβε χώρα στην Πόλη του Μεξικού από τις 28 έως τις 30 Σεπτεμβρίου 2022, — έχοντας υπόψη τη δήλωση που εγκρίθηκε σε συνέχεια της άτυπης συνόδου των υπουργών των κρατών μελών της Ευρωπαϊκής Ένωσης που είναι αρμόδιοι για τον πολιτισμό και τις ευρωπαϊκές υποθέσεις, η οποία πραγματοποιήθηκε στο Παρίσι στις 3 Μαΐου 2019, — έχοντας υπόψη το ψήφισμα του Συμβουλίου της Ευρώπης, της 8ης Δεκεμβρίου 2010, για τη θέσπιση διευρυμένης μερικής συμφωνίας για τις πολιτιστικές διαδρομές, — έχοντας υπόψη την έκθεση της ομάδας εργασίας των εμπειρογνωμόνων των κρατών μελών για την ανοικτή μέθοδο συντονισμού (ΑΜΣ), της 4ης Μαΐου 2017, με τίτλο «How culture and the arts can promote intercultural dialogue in the context of the migratory and refugee crisis» (Πώς ο πολιτισμός και οι τέχνες μπορούν να προάγουν τον διαπολιτισμικό διάλογο στο πλαίσιο της μεταναστευτικής και προσφυγικής κρίσης), — έχοντας υπόψη την έκθεση της ομάδας εργασίας εμπειρογνωμόνων των κρατών μελών για την ΑΜΣ, της 17ης Δεκεμβρίου 2019, σχετικά με τον βιώσιμο πολιτιστικό τουρισμό, — έχοντας υπόψη την έκθεση της ομάδας εργασίας εμπειρογνωμόνων των κρατών μελών για την ΑΜΣ, της 4ης Ιουνίου 2021, με τίτλο «Towards gender equality in the cultural and creative sectors» (Για την ισότητα των φύλων στον πολιτιστικό και τον δημιουργικό τομέα), — έχοντας υπόψη την έκθεση της ομάδας εργασίας των εμπειρογνωμόνων των κρατών μελών για την ΑΜΣ, της 5ης Σεπτεμβρίου 2022, με τίτλο «Ενίσχυση της ανθεκτικότητας της πολιτιστικής κληρονομιάς στην κλιματική αλλαγή», — έχοντας υπόψη την έκθεση της ομάδας εργασίας των εμπειρογνωμόνων των κρατών μελών για την ΑΜΣ, της 22ας Σεπτεμβρίου 2022, με τίτλο «Stormy Times.
Nature and Humans: Cultural Courage for Change» (Θυελλώδεις εποχές.
Φύση και άνθρωποι: Πολιτιστική τόλμη για αλλαγή), — έχοντας υπόψη τη Σύμβαση για τα δικαιώματα των ατόμων με αναπηρία (CRPD), — έχοντας υπόψη τη Διακήρυξη της Ρώμης, των Υπουργών Πολιτισμού της G20, της 30ής Ιουλίου 2021, — έχοντας υπόψη το άρθρο 8 παράγραφος 2 του Καταστατικού του Διεθνούς Ποινικού Δικαστηρίου της Ρώμης, — έχοντας υπόψη τη Σύμβαση του Συμβουλίου της Ευρώπης για τα ποινικά αδικήματα που σχετίζονται με πολιτιστικά αγαθά (Σύμβαση της Λευκωσίας), — έχοντας υπόψη την ανακοίνωση της Επιτροπής, της 22ας Μαΐου 2018, με τίτλο «Νέα ευρωπαϊκή ατζέντα για τον πολιτισμό» (COM(2018)0267), — έχοντας υπόψη την κοινή ανακοίνωση της Επιτροπής και της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφάλειας, της 8ης Ιουνίου 2016, με τίτλο «Προς μια στρατηγική της ΕΕ για διεθνείς πολιτιστικές σχέσεις» (JOIN(2016)0029),